AD. THE ENGLISH VOYAGES 



1253- 



scindendo per tenues pecias & suspendendo ad solem & 

 ventum, quae statim sine sale siccantur absque aliquo 

 fastore. De intestinis equorum faciunt andulges meliores 

 quam de porcis : quas comedunt recentes : reliquas carnes 

 reservant ad hyemem. De pellibus bourn faciunt utres 

 magnos, quos mirabiliter siccant ad fumum. De posteriori 

 parte pellis equi faciunt pulcherrimos soculares. De carne 

 unius arietis dant comedere quinquaginta hominibus vel 

 centum. Scindunt enim minutatim in scutella cum sale & 

 aqua, aliam enim salsam non faciunt, & tunc cum puncto 

 cultelli vel furcinula, quas proprias faciunt ad hoc, cum 

 qua solemus comedere pira & poma cocta in vino, 

 porrigunt cuilibet circumstantium buccellam unam vel 

 duas, secundum multitudinem comedentium. Dominus 

 antequam proponitur caro arietis in primo ipse accipit 

 quod placet ei : & etiam si dat alicui partem specialem, 

 oportet quod accipiens comedat eam solus, & nemini licet 

 dare ei. Si non potest totum comedere, asportat secum, 

 vel dat garcioni suo, si est presens, qui custodiat ei : sin 

 aliter, recondit in saptargat suo, hoc est in bursa quadrata, 

 quam portant ad recondendum omnia talia, in qua & ossa 

 recondunt, quando non habent spacium bene rodendi ea, 

 ut postea rodant, ne pereat aliquid de cibo. 



Quomodo faciunt Cosmos. 



IPsum Cosmos, hoc est lac jumentinum fit hoc modo. 

 Extendunt cordam longam super terram ad duos palos 

 fixos in terra, & ad illam cordam ligant circiter horas 

 tres, pullos equarum quas volunt mungere. Tunc stant 

 matres juxta pullos suos & permittunt se pacifice mungi. 

 Et si aliqua est nimis indomita, tunc accipit unus homo 

 pullum & supponit ei permittens parum sugere, tunc 

 retrahit ilium, & emunctor lactis succedit. Congregata 

 ergo multitudine lactis, quod est ita dulce sicut vaccinum, 

 dum est recens, fundunt illud in magnum utrem sive 

 bucellam, & incipiunt illud concutere cum ligno ad hoc 

 aptato, quod grossum est inferius sicut caput hominis & 

 cavatum subtus : & quam cito concutiunt illud, incipit 



1 88 



